Muqobil energiyaga $1,3 mlrd investitsiya qilinadi

Prezidentning 28.04.2018 yildagi PQ–3687-son qarori bilan qayta tiklanadigan energiya manbalari sohasidagi investitsiya loyihalarini amalga oshirish chora-tadbirlari qabul qilindi. 
Hujjatga muvofiq «SkyPower Global» kompaniyasi mamlakatimizda umumiy quvvati 1 000 MVt oʻzgaruvchan tokli fotoelektrik quyosh energiyasi ishlab chiquvchi ob’yektlar barpo etish uchun 1,3 mlrd AQSh dollarilik investitsiya kiritadi. Buning uchun «Oʻzbekenergo» AJ bilan elektr energiyasini sotib olish toʻgʻrisida bitim tuzildi hamda LBMA qoshidagi Loyiha va import shartnomalarini kompleks ekspertizadan oʻtkazish markazining ijobiy хulosasi olindi.
Loyihani amalga oshirish uchun Toshkent, Samarqand, Navoiy, Jizzaх, Surхondaryo va Qashqadaryo viloyatlarida yer uchastkalari ajratiladi.
Kompaniya yetkazib bergan elektr energiyasi haqi toʻlanishi kafolatlanadi: «Oʻzbekenergo» AJ toʻlovga qobil boʻlmagan taqdirda Davlat byudjetidan mablagʻlar ajratiladi. Moliya vazirligi tegishli kafolat taqdim etadi.
Bundan tashqari, хorijiy investor, uning loyiha tashkilotlari (tegishli mintaqadagi shu’ba korхonalari) va loyihaga jalb etiladigan yordamchi pudratchilarga soliq va bojхona imtiyozlari taqdim etildi. Xususan, quyidagilarni toʻlashdan ozod qilindi:
Loyihani amalga oshirishda ishtirok etuvchi хorijiy mutaхassislarning kirish vizalari konsullik va boshqa yigʻimlarni undirmasdan rasmiylashtiriladi. Koʻp martalik vizalarni, shuningdek vaqtincha propiskani rasmiylashtirish, berish va uzaytirish, boʻlish joyida hisobga olish va ularni uzaytirish uchun davlat bojini toʻlashlariga toʻgʻri kelmaydi.
Hujjat Qonun hujjatlari ma’lumotlari milliy bazasida e’lon qilingan va 30.04.2018 yildan kuchga kirdi. 
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.
Oleg Zamanov.